# Colla castellera universitària

Les colles castelleres universitàries són colles castelleres formades exclusivament per estudiants i membres de la comunitat universitària (professors, administratius, etc.) de diverses universitats dels territoris on es fan castells. Actualment hi ha tretze colles universitàries en actiu: onze són membres de ple dret de la Coordinadora de Colles Castelleres de Catalunya (CCCC); una és «colla en formació», els Grillats del CBL; i una, els Marracos de la UdL, no en forma part.

## Característiques

És un col·lectiu que es diferencia clarament de les colles castelleres convencionals per diverses característiques. D'una banda, no actua en el context casteller ortodox, és a dir, ni amb colles no universitàries, ni en diades del calendari tradicional; actuen només entre elles i seguint el calendari escolar. De l'altra, l'edat dels castellers, tots en edat universitària, suposa un pom de dalt i uns pisos superiors del tronc més pesats que comporten certes limitacions pel que fa a l'alçada dels castells.
Les colles universitàries divideixen la seva temporada castellera en dos trams, les diades d'hivern i les de primavera, que es decideixen a les reunions de Manaires, on es reuneixen els presidents i caps de colla de totes les universitats per decidir-ne l'ordre i les colles que participaran en cada actuació. Les diades se celebren durant els mesos de novembre i principis de desembre a l'hivern, i els mesos d'abril i maig a la primavera. Sovint, membres de colles universitàries són, alhora, membres de colles convencionals.

## Història

La primera colla de castellers universitaris van ser els Ganàpies de la UAB, fundats el 1994 a la Universitat Autònoma de Barcelona, situada a Bellaterra (Cerdanyola del Vallès), si bé ja feia dos anys que assajaven. Un any després, es va crear la segona colla, els Arreplegats de la Zona Universitària, de la Universitat de Barcelona i la Universitat Politècnica de Catalunya. El 1998 es fundà la tercera colla, els Xoriguers de la UdG, a la Universitat de Girona. L'any 2000 es crearen els Emboirats de la UVIC, que van estar actius fins al 2007 i el 2011 tornaren a actuar. El 2001 es van fundar els Marracos de la UdL i el 2007 els Pataquers de la URV. El 2011 es fundaren els Passerells del Tecnocampus, al Tecnocampus de Mataró, que fou la desena colla universitària apareguda i la tercera que esdevingué membre de la Coordinadora de Colles Castelleres de Catalunya, després dels Ganàpies de la UAB i els Pataquers de la URV. Durant el curs 2010-2011 també van aparèixer els Bergants del Campus de Terrassa, els quals no mantingueren el projecte i finalment es fundaren el 2013.

## Colles
### Colles en actiu

Colles universitàries en actiu i any de fundació:
* Ganàpies de la UAB (1994)
* Arreplegats de la Zona Universitària (1995)
* Xoriguers de la UdG (1998)
* Emboirats de la UVIC (2000–2007, 2011)
* Marracos de la UdL (2001)
* Gambirots de la UIB (2003)
* Pataquers de la URV (2007)
* Passerells del Tecnocampus (2011)
* Bergants del Campus de Terrassa (2013)
* Engrescats de la URL (2013)
* Llunàtics de la UPC de Vilanova (2013)
* Penjats del Campus de Manresa (2013)
* Trempats de la UPF (2014)
* Grillats del CBL (2015)
* Descargolats de l'EEBE (2024)
Gambirots de la UIB
Els Gambirots de la UIB són una colla universitària de la Universitat de les Illes Balears. Vesteixen amb camisa de color blau fluix. El 28 d'abril del 2003 van celebrar el seu bateig a Palma, conjuntament amb els Xoriguers de la UdG. En la seva presentació van realitzar el pilar de 3 aixecat per sota, el 4 de 5 net, el 3 de 5 net carregat, el 2 de 5 i el pilar de 4 carregat.
El 2004, els Gambirots van organitzar la primera «Setmana del Món Casteller» de la Universitat de les Illes Balears, en què hi hagué actes des del 26 d'abril a l'1 de maig. Durant la setmana es projectà la pel·lícula de temàtica castellera La teta i la lluna, de Bigas Luna, i diversos documentals del món casteller, es feu un assaig de castells i un col·loqui sobre el fet casteller a Mallorca i a la universitat. El 29 d'abril tingué lloc la Diada Castellera dels Gambirots de la UIB, on també actuaren els Ganàpies de la UAB i els Emboirats de la UVIC, i l'1 de maig es finalitzaren els actes amb una altra actuació castellera, a la plaça de Carles I, amb les mateixes tres colles universitàries i els Castellers de Mallorca. Paral·lelament, també es va organitzar una exposició fotogràfica de temàtica castellera en col·laboració amb els Al·lots de Llevant, que s'exposà del 21 d'abril al 5 de maig a l'entrada de l'edifici Ramon Llull de la UIB. El 7 de maig van fer una actuació en el marc del III Congrés d'Estudiants de Filologia Catalana, dedicat a Pere Capellà. Inactius des del 2010, la colla es va refundar a l'abril de 2024, batejant-se amb una actuació a Puigpunyent el 18 de gener del 2025, amb la participació dels Trempats de la UPF, dels Castellers de Tramuntana i dels Boixes i Boixos d'Eivissa. Hi van fer un pilar de 3 femení, un 3 de 5 i un pilar de 4 carregat, a banda d'un pilar de 3 de comiat.
Mangoners de la Universitat de Perpinyà
Els Mangoners de la Universitat de Perpinyà són una colla universitària de la Universitat de Perpinyà fundada el 2008. Vesteixen amb camisa de color morat. Van celebrar el seu bateig el febrer del 2009, en una actuació conjunta amb els Arreplegats de la Zona Universitària.

### Colles desaparegudes
#### Minyeuetts de la Salle
## Castells

Els castells universitaris es diferencien dels castells convencionals, principalment, pel fet de tenir un pom de dalt format per adults (que a una colla convencional estaria format per canalla). Això comporta certes limitacions pel que fa a l'alçada dels castells i, en el cas dels castells amb folre o amb folre i manilles, no es realitzen de manera ortodoxa a la resta del món casteller. En l'estructura de pilar, el pilar de 5 és el pilar universitari més alt fet només amb l'ajuda de la pinya, el pilar de 6 es fa amb folre i el pilar de 7 amb folre i manilles. En el cas del dos (o torre), el 2 de 6 és el castell més alt fet només amb pinya, el de set va amb folre i el de vuit amb folre i manilles. El tres es fa màxim de set pisos només amb pinya i amb vuit pisos es fa amb folre. Altres castells, dins el repertori ortodox, són el 4 de 8, el 9 de 7, el 3 de 7 aixecat per sota, el 5 de 7, el 7 de 7 o el 4 de 7 amb l'agulla. El 2 de 7 amb folre ha estat descarregat pels Arreplegats de la Zona Universitària, els Passarells del Tecnocampus, els Ganàpies de la UAB, Marracos de la UdL, Trempats de la UPF, els Xoriguers de la UdG i els Bergants del Campus Terrassa.

### Castells assolits per les colles

* Resultat
* Descarregat (D)
* Carregat (C)
* Intent (I)
* Intent desmuntat (ID)
La següent taula mostra quins són els millors castells assolits per les diferents colles; a partir del 4 de 7. Els castells apareixen ordenats, de menor a major dificultat, segons les dades de Webcasteller:
| Colla | Castells | Castells | Castells | Castells | Castells | Castells | Castells | Castells | Castells | Castells | Castells | Castells | Castells | Castells |
| Colla | 4d7 | 3d7 | 2d7f | Pd6f | 4d7a | 7d7 | 5d7 | 3d8f | 3d7ps | 2d8fm | 9d7 | Pd7fm | 4d8 | Ref. |
| Arreplegats de la Zona Universitària | D | D | D | D | D | D | D | D | D | C | D | D | D | |
| Ganàpies de la UAB | D | D | D | D | D | D | D | D | | | | | | |
| Xoriguers de la UdG | D | D | D | D | D | | | | | | | | | |
| Trempats de la UPF | D | D | D | D | D | | | | | | | | | |
| Bergants del Campus de Terrassa | D | D | D | D | D | D | D | | | | | | | |
| Passerells del Tecnocampus | D | D | D | D | | | | | | | | | | |
| Pataquers de la URV | D | D | D | D | | | | D | | | | | | |
| Marracos de la UdL | D | D | D | D | D | | D | | | | | | | |
| Engrescats de la URL | D | | | C | | | | | | | | | | |
| Emboirats de la UVIC | D | D | | | | | | | | | | | | |
| Llunàtics de la UPC | | C | | | | | | | | | | | | |
| Descargolats de l'EEBE | | | | | | | | | | | | | |

## CCCC

La primera colla universitària en formar part de la Coordinadora de Colles Castelleres de Catalunya (CCCC) van ser els Ganàpies de la UAB, que sol·licitaren l'admissió el 2008 atreta, en gran manera, pel sistema de pòlisses que ofereix l'entitat. Els Arreplegats de la Zona Universitària i els Xoriguers de la UdG van presentar la seva sol·licitud d'admissió a finals del curs 2011-2012. El 14 de novembre del 2011 es va aprovar l'ingrés dels Passerells del Tecnocampus a l'entitat, els quals van ser la seixanta-dosena colla de la CCCC i la tercera colla universitària en ser membre de ple dret. El 8 de setembre del 2014 els Llunàtics de la UPC de Vilanova van ser admesos com a membre de ple dret després d'haver passat un any com a colla en formació. Van ser la primera colla universitària que entrà a la CCCC sobre la base del protocol d'admissió de colles en formació, aprovat el març del 2013.
El 3 d'octubre del 2015, a Reus, tingué lloc la primera edició de la Jornada de Formació per a Colles Universitàries, organitzada per la CCCC. En la jornada es tractaren qüestions de prevenció i de finançament, i es va fer un debat centrat en l'augment del nombre de colles universitàries, entre altres temes d'interès.

## Referències

* ↑ Sans Guerra, Raquel. «Graduats en castells». Revista Castells, 10-03-2016. [Consulta: 8 maig 2016].
* ↑ «Les Colles Castelleres». Coordinadora de Colles Castelleres de Catalunya. [Consulta: 9 maig 2016].
* 1 2 Marín, Anna «Les colles universitàries, una realitat pròpia». Vallesos, núm. 9, primavera-estiu 2015, pp. 132-133. ISSN: 2014-1882 [Consulta: 8 maig 2016].
* ↑ Díaz, Marta. «Les colles universitàries donen el tret de sortida a la seva temporada castellera». Ara, 09-09-2015. [Consulta: 2 febrer 2016].
* ↑ «Què són les colles universitàries?». El Pati Digital, 06-04-2011. [Consulta: 9 maig 2016].
* 1 2 3 4 «Les colles castelleres universitàries i la difusió dels valors». xarxanet.org, 23-11-2011. [Consulta: 9 maig 2016].
* ↑ «Festa d'aniversari a Girona dels castellers de la UdG». El Punt Avui, 22-03-2013. [Consulta: 9 maig 2016].
* 1 2 «La Coordinadora arriba a les 62 colles amb l'ingrés dels Passerells del TCM». Coordinadora de Colles Castelleres de Catalunya, 15-11-2011. [Consulta: 9 maig 2016].
* ↑ «Festes de Sant Antoni 2025 a Puigpunyent» (en català). [Consulta: 19 gener 2025].
* ↑ «Mangoners de la Universitat de Perpinyà». Ara. Arxivat de l'original el 4 de juny 2016. [Consulta: 10 maig 2016].
* ↑ «A Perpinyà, els Arreplegats exigim el català». La Remor. Sindicat d'Estudiants dels Països Catalans, núm. 7, setembre-desembre 2009, p. 7. ISSN: 2014-1882 [Consulta: 11 maig 2016].
* ↑ Andrés, Guillem «Els Arreplegats carreguen el primer 2 de 8 amb folre i manilles universitari». elmoncasteller.cat, 16-12-2014 [Consulta: 9 maig 2016].
* ↑ Garcia, Efren. «Mataró posa fi a l'altra temporada castellera». Ara, 27-05-2015. [Consulta: 10 maig 2016].
* ↑ Esteve, Carles «El 3de8f i la complexitat dels castells universitaris». Revista Castells, 16-12-2014 [Consulta: 9 maig 2016].
* ↑ «Els folres universitaris, necessaris o prescindibles?». Birreiros, 04-04-2014 [Consulta: 9 maig 2016].
* ↑ «L’última diada del tram reparteix sort a gran part de les colles universitàries». Revista Castells, 22-05-2023. [Consulta: 25 desembre 2023].
* ↑ «Arreplegats de la Zona Universitària». Webcasteller. [Consulta: 9 maig 2016].
* ↑ «Ganàpies de la UAB». Webcasteller. [Consulta: 9 maig 2016].
* ↑ «Xoriguers de la UdG». Webcasteller. [Consulta: 9 maig 2016].
* ↑ «Trempats de la UPF». Webcasteller. [Consulta: 14 maig 2016].
* ↑ «Bergants del Campus Terrassa». Webcasteller. [Consulta: 14 maig 2016].
* ↑ «Passerells del TCM». Webcasteller. [Consulta: 9 maig 2016].
* ↑ «Pataquers de la URV». Webcasteller. [Consulta: 9 maig 2016].
* ↑ «Los Marracos de la UdL». Webcasteller. [Consulta: 9 maig 2016].
* ↑ «Engrescats de la URL». Webcasteller. [Consulta: 9 maig 2016].
* ↑ «Llunàtics de la UPC». Webcasteller. [Consulta: 9 maig 2016].
* ↑ «Els castellers universitaris demostren creure en la CCCC». xarxanet.org, 04-10-2012. [Consulta: 9 maig 2016].
* ↑ «Dues noves colles membres de ple dret i una altra en formació». Coordinadora de Colles Castelleres de Catalunya, 10-09-2014. [Consulta: 9 maig 2016].
* ↑ «La CCCC i Repsol signen l'acord de col·laboració per quart any». Coordinadora de Colles Castelleres de Catalunya, 30-09-2015. [Consulta: 18 maig 2016].

## Vegeu també

* Llista de colles castelleres

## Enllaços externs

* «Relació de totes les colles castelleres: Colles universitàries» (Coordinadora de Colles Castelleres de Catalunya)
* «Colles universitàries» (Webcasteller)
Colles castelleres universitàries actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :